Politsei- ja Piirivalveamet 02.12.2024 nr 1-8/35

Peadirektor hr Egert Belitšev

Teabenõue

Kirjutan Teile Kose Gümnaasiumist seoses juhtumiga, mille lahendamisesse oli vaja kaasata politsei. Nimelt soovin teada, millist eesmärki täitis sellises olukorras politseipoolne kohene pressiteade?

Palun analüüsida Teil juhtumi koolipoolset ja lapsepoolset vaadet.

Millise tundega tuleb noormees taas kooli, kui sellest räägib üleriigiline meedia?

Milliste tunnetega ja hirmuga on teised õpilased ja lapsevanemad, kes saavad juhtumi asjaoludest teada meediast ja peavad oma lapsed esmaspäeval kooli saatma?

Kuidas on tagatud tunnistajate kaitse?

Kas järgmisel korral julgevad õpilased tulla direktori juurde, sellise märkamisega?

Miks ei ole tänase seisuga 02.12.2024 kooli informeeritud edasistest tegevustest tagamaks turvalisust ja laste heaolu.

Millised võiksid olla politseipoolsed soovitused/juhtnöörid õpilase ja kooli toetamisel?

Pressikajastus:

<https://www.delfi.ee/artikkel/120340086/kose-gumnaasiumis-ahvardas-16-aastane-poiss-opetajaid-ja-kaasopilasi-politsei-reageeris-suurte-joududega> (29.11.2024, 15:33);

<https://www.postimees.ee/8144823/politsei-pidas-kinni-koolikaaslasi-ahvardanud-9-klassi-noormehe>

Lugupidamisega,

*/allkirjastatud digitaalselt/*

Martin Medar

Kose Gümnaasiumi direktor